stanford-oval/wikipedia huggingface dataset:
Koripallon Suomen Cup 2020

Koripallon Suomen cup 2020 oli 48. kerta, kun koripallon miesten Suomen cup-mestaruudesta pelattiin. Ensimmäinen cup-ottelu pelattiin 9. joulukuuta 2019 ja loppuottelu 25. tammikuuta 2020. Osallistumisoikeus cupiin myönnettiin tällä kertaa vain kahdeksalle liigajoukkueelle Korisliigan 23. marraskuuta voimassa olleiden voittosuhteiden mukaisesti. Cup-ottelulähetyksiä pystyi seuraamaan Elisa Viihde Sport -palvelun kautta, ja loppuottelun televisioi myös Yleisradio TV2:lla.
Loppuotteluun etenivät Helsinki Seagulls ja Salon Vilpas. Helsingissä, Töölön kisahallissa, pelatussa ottelussa Seagulls voitti Vilppaan jatkoajan jälkeen 94–93 ja juhli seurahistoriansa ensimmäistä mestaruutta.
Kilpailumuoto ja säännöt

Suomen cup 2020 julkistettiin syyskuun 2019 lopulla. Samalla julkistettiin, että kuuden vuoden tauon jälkeen pelattaisiin myös naisten Suomen cup samanlaisella formaatilla kuin miesten cup-kilpailu. Suomen cupin kilpailumuotoa ja sääntöjä muutettiin edelliskauteen verrattuna merkittävästi. Cupin osallistumisoikeus rajattiin vain niille Korisliiga-joukkueille, jotka olivat sarjan voittosuhteiltaan kahdeksan parhaan joukossa 23. marraskuuta voimassa olleen runkosarjatilanteen mukaisesti.
Voittosuhde laskettiin jakamalla voitettujen ottelujen määrä pelattujen ottelujen määrällä ja korisuhde jakamalla tehtyjen koripisteiden määrä päästettyjen pisteiden määrällä. Mikäli joukkueiden keskinäinen voittosuhde oli sama, käytettiin sijamäärityksessä kaikkien otteluiden korisuhdetta. Jos tilanne oli edelleen tasan, järjestys arvottiin. Joensuun Kataja luopui cup-mestaruuden tavoittelusta sarjasäädösten mukaisesti eli kansainvälisten otteluidensa aiheuttaman rasituksen vuoksi, jolloin voittosuhteissa mainittuna ajanhetkenä yhdeksäntenä ollut Lahti Basketball sai osallistumisoikeuden. Koska osallistujajoukkueet olivat kaikki samalta sarjatasolta, oli edelliskaudella kritiikkiä saanut tasoitusheittojärjestelmä poistettu käytöstä.
Cupiin selviytyneistä joukkueista Korisliigan runkosarjan paras joukkue valitsi itselleen vastustajan sijoilta 5-8. Tämän jälkeen toiseksi paras joukkue valitsi itselleen vastustajan sijojen 5-8 jäljellä olleista joukkueista, ja tämän jälkeen runkosarjan kolmas valitsi vastustajan kahdesta jäljellä olleesta vaihtoehdosta. Runkosarjan neljäs joukkue sai näin vastaansa sen joukkueen, jota muut eivät valinneet. Sijojen 1–4 joukkueet saivat kotiedun ensimmäisiin otteluihinsa. Käytössä on perinteinen cup-kilpailumuoto, eli yhden ottelun otteluparin voittaja etenee seuraavalle kierrokselle.
Välierien kotijoukkueet arvottiin, ja otteluparit olivat sijoittelusijoitusten perusteella 1 vastaan 4 ja 2 vastaan 3. Loppuottelun kotiedun sai Korisliigan 23.11. tilanteen voittosuhteeltaan parempi joukkue. Otteluissa sai peluuttaa Korisliigaan verrannollisesti neljää pelaajaa, jotka eivät olleet ns. home grown -pelaajia.
Puolivälierät

Hallitsevana mestarina cupiin lähti Salon Vilpas. Puolivälierien otteluparien valintatilaisuus järjestettiin Helsingissä 28. marraskuuta 2019. Samassa tilaisuudessa arvottiin välieräotteluiden kotiedut.
Cupin ensimmäisessä ottelussa Tampereen Pyrintö voitti Karhun Kauhajoella johtohahmonaan puolivälierävaiheen suurimman pistelukeman heittänyt Benjamin Raymond (34/6). Toisessa puolivälieräottelussa KTP-Basket hävisi viimeisen neljänneksen kiristään huolimatta BC Nokialle. Muut välieriin edenneet joukkueet olivat Vilpas ja Helsinki Seagulls.
| 0 | 1 | 2 | 3 | 4 | 5 |
| --- | --- | --- | --- | --- | --- |
| 9.12.2019 | Kauhajoen Karhu | 91–96 | Tampereen Pyrintö | Kauhajoen liikuntahalli |  |
18.30: 
| 18.30 | (13–23, 17–23, 35–22, 26–28)  | (13–23, 17–23, 35–22, 26–28)  | (13–23, 17–23, 35–22, 26–28)  | Yleisömäärä: 584  Tuomarit: Ari Malkamäki, Jaakko Kaunisto, Kalle Siivonen |  |
| 18.30 | Thompson 26/5 Järvi 15 Jantunen 11/9 Sarcevic 9/4/7 | raportti | Raymond 34/6 Small 17/8 Lehtonen 14 | Yleisömäärä: 584  Tuomarit: Ari Malkamäki, Jaakko Kaunisto, Kalle Siivonen |  |
18.30: 
18.30: 
18.30: 
18.30: 
18.30: 
18.30: 


| 0 | 1 | 2 | 3 | 4 | 5 |
| --- | --- | --- | --- | --- | --- |
| 10.12.2019 | KTP-Basket | 92–95 | BC Nokia | Steveco-areena |  |
18.30: 
| 18.30 | (19–24, 28–21, 16–33, 29–17)  | (19–24, 28–21, 16–33, 29–17)  | (19–24, 28–21, 16–33, 29–17)  | Yleisömäärä: 450  Tuomarit: Petri Mäntylä, Miltiadis Ioannidis, La Trice Little |  |
| 18.30 | Pinkston 23/8 Wesley 22 Skamo 6/8/4 | raportti | Flack 17/8 Davis 15/6 Holland 15/7/7 Dolenc 14/7 | Yleisömäärä: 450  Tuomarit: Petri Mäntylä, Miltiadis Ioannidis, La Trice Little |  |
18.30: 
18.30: 
18.30: 
18.30: 
18.30: 
18.30: 


| 0 | 1 | 2 | 3 | 4 | 5 |
| --- | --- | --- | --- | --- | --- |
| 11.12.2019 | Helsinki Seagulls | 95–70 | Lahti Basketball | Töölön kisahalli |  |
18.30: 
| 18.30 | (14–23, 20–13, 32–17, 29–17)  | (14–23, 20–13, 32–17, 29–17)  | (14–23, 20–13, 32–17, 29–17)  | Yleisömäärä: 623  Tuomarit: Ari Malkamäki, Ari Mikkola, Niko Mättö |  |
| 18.30 | Williams 15 Kanervo 13 Huff 12 Trae Bell-Haynes 8/2/7 | raportti | Wallace 16 Johns 15/10 Ahola 11 | Yleisömäärä: 623  Tuomarit: Ari Malkamäki, Ari Mikkola, Niko Mättö |  |
18.30: 
18.30: 
18.30: 
18.30: 
18.30: 
18.30: 


| 0 | 1 | 2 | 3 | 4 | 5 |
| --- | --- | --- | --- | --- | --- |
| 11.12.2019 | Salon Vilpas | 108–73 | Kouvot | Salohalli |  |
18.30: 
| 18.30 | (24–14, 28–18, 21–20, 35–21)  | (24–14, 28–18, 21–20, 35–21)  | (24–14, 28–18, 21–20, 35–21)  | Yleisömäärä: 683  Tuomarit: Henri Hilke, Elli Tyysteri |  |
| 18.30 | Baker 17/7 Flemmings 16/5 Laster 15 Koivisto 14/4/5 | raportti | Suber 16/11/5 Nuolivirta 15 Lommi 12 | Yleisömäärä: 683  Tuomarit: Henri Hilke, Elli Tyysteri |  |
18.30: 
18.30: 
18.30: 
18.30: 
18.30: 
18.30:
Välierät

| 0 | 1 | 2 | 3 | 4 | 5 |
| --- | --- | --- | --- | --- | --- |
| 10.1.2020 | BC Nokia | 75–87 | Helsinki Seagulls | Nokian palloiluhalli |  |
18.30: 
| 18.30 |  |  |  |   Tuomarit: Pekka Saros, Ari Mikkola, Joonas Hannukainen |  |
| 18.30 | Holland 16/5 Sulonen 15 Ahonen 10 Dolenc 8/6 | raportti | Stewart 21/6 Huff 11/6 R. Waxlax 11 Kotti 9/10 |   Tuomarit: Pekka Saros, Ari Mikkola, Joonas Hannukainen |  |
18.30: 
18.30: 
18.30: 
18.30: 
18.30: 
18.30: 


| 0 | 1 | 2 | 3 | 4 | 5 |
| --- | --- | --- | --- | --- | --- |
| 11.1.2020 | Tampereen Pyrintö | 95–97 | Salon Vilpas | Pyynikin palloiluhalli |  |
18.00: 
| 18.00 |  |  |  | Yleisömäärä: 350  Tuomarit: Petri Mäntylä, Ville Selkee, Karolina Andersson |  |
| 18.00 | Raymond 23/8 Kellogg 20/3/8 Small 16/6 Nixon 16/10/6 | raportti | Laster 23 Flemmings 17/6 Coleman 13 Kantonen 13/5/5 McNease 7/10 | Yleisömäärä: 350  Tuomarit: Petri Mäntylä, Ville Selkee, Karolina Andersson |  |
18.00: 
18.00: 
18.00: 
18.00: 
18.00: 
18.00:
Loppuottelu

Loppuottelun voittaja palkittiin cup-pokaalin lisäksi 10 000 euron palkintosummalla. Hopealle jäänyt joukkue palkittiin 3 000 eurolla. Lisäksi loppuottelun järjestänyt joukkue sai pitää ottelun tuotot sarjalisenssisopimuksen mukaisia rajoituksia lukuun ottamatta.
| 0 | 1 | 2 | 3 | 4 | 5 |
| --- | --- | --- | --- | --- | --- |
| 25.1.2020 | Helsinki Seagulls | 94–93 ja. | Salon Vilpas | Töölön kisahalli |  |
19.00: 
| 19.00 | (17–19, 18–15, 32–29, 17–21, 10–9)  | (17–19, 18–15, 32–29, 17–21, 10–9)  | (17–19, 18–15, 32–29, 17–21, 10–9)  | Yleisömäärä: 1006  Tuomarit: Petri Mäntylä, Johannes Sarekoski, Ville Selkee |  |
| 19.00 | Bell-Haynes 28/7 Stewart 24/9 Huff 12/6 Kotti 5/8/5 | raportti | Carberry 26/6/9 Kantonen 16 Coleman 15/9 Kivimäki 14/5 McNease 12/7 Laster 8/7 | Yleisömäärä: 1006  Tuomarit: Petri Mäntylä, Johannes Sarekoski, Ville Selkee |  |
19.00: 
19.00: 
19.00: 
19.00: 
19.00: 
19.00:
Koura

Koura voi tarkoittaa ainakin seuraavia:
koura, kämmen
Koura, kylä Nurmossa Seinäjoella
Koura, rautatieasema Seinäjoella
Koura, asuinalue Oulussa Oulunsalon kaupunginosassa
Koura, alue Libanonissa.
Koura, Kaspianmereen laskeva joki
Kourapeli, elektroninen peli
Koulutusrahasto Koura, koulutusrahasto, jonka jäseniä ovat Suomen Journalistiliitto, Suomen Muusikkojen Liitto, Suomen Näyttelijäliitto, Suomen Lavastustaiteilijain Liitto, Yle ja MTV.
Koura-palkinto, parhaille Yleisradion ja MTV:n kanavilla lähetetyille kotimaisille radio- ja televisio-ohjelmille myönnettävä palkinto.
Koura, sukunimi:
Uuno Koura (1888-1939), suomalainen jääkärikapteeni
suomentaja Viktor Lönnbohmin käyttämä salanimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koura”, voi hakea sivunnimihaulla, laajalla sivunnimihaulla tai tekstihaulla.
Kirkkoprovinssi

Kirkkoprovinssi (lat. provincia ecclesiastica) on pääasiassa katolisessa ja anglikaanisessa kirkossa käytetty hallinnollinen jako, joka on suurempi kuin hiippakunta, mutta pienempi kuin koko kirkko.
Esimerkiksi Englannin kirkossa on kaksi kirkkoprovinssia, Canterburyn ja Yorkin provinssit ja vastaavasti kaksi arkkipiispaa, Canterburyn arkkipiispa ja Yorkin arkkipiispa. Lähetysaikana keskiajalla katolinen kirkko perusti kirkkoprovinssin Pohjoismaihin vuonna 1104 ja sen arkkipiispan istuin sijaitsi Lundissa.
Kirkkonummi LP

| Kirkkonummi LP Likanen Etelä |
| --- | --- | --- |

Studioalbumin tiedot
 Julkaistu: 23. tammikuuta 2015
 Tyylilaji: hip hop
 Levymerkki: Överdog
Listasijoitukset
  3.
Kirkkonummi LP on suomalaisen räp yhtyeen Likasen Etelän esikoisalbumi, joka julkaistiin 23. tammikuuta 2015.
Albumi nousi julkaisuviikollaan Rumban listan ensimmäiselle sijalle ja Suomen virallisen albumilistan kolmanneksi. Kirkkonummi LP pysyi albumilistalla neljä viikkoa.
Kesäparalympialaiset 1980

Kesäparalympialaiset 1980 järjestettiin Alankomaissa, Arnhemissa.
Kisat avasi 21. kesäkuuta kisojen suojelija prinsessa Margriet. 1 973 kilpailijaa 42 maasta otti osaa. Uutena vammaluokkana kisoihin otettiin CP-vammaiset. Uutena lajina paralympialaisissa oli istumalentopallo. Kisojen ansiosta perustettiin Kansainvälinen Yhteistyökomitea (ICC), josta oli 1980-luvun loppuun mennessä muodostunut nykyinen Kansainvälinen Paralympiakomitea (IPC).
Alkujaan kisojen uskottiin järjestettävän Moskovassa, joka oli saanut saman vuoden kesäolympialaiset järjestettäväkseen. Asiasta ei kuitenkaan saatu positiivista vastausta vuonna 1976, jolloin asiasta tiedusteltiin. Etelä-Afrikan, Alankomaiden ja Tanskan kansalliset järjestöt tarjoutuivat järjestämään paralympialaiset. Lopulta Alankomaat sai kisat järjestettäväkseen. Varainkeruuta varten aloitettiin vuonna 1977 TV-ohjelma nimeltä Telebingo. Etelä-Afrikan ei sallittu osallistua kisoihin vastalauseena maan harjoittaman apartheidian takia.
Mitalitaulukko TOP-10

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 75 | 66 | 54 | 195 |
| 2 |  Puola | 75 | 50 | 52 | 177 |
| 3 |  Länsi-Saksa | 67 | 48 | 46 | 161 |
| 4 |  Kanada | 64 | 35 | 31 | 130 |
| 5 |  Yhdistynyt kuningaskunta | 47 | 32 | 21 | 100 |
| 6 |  Alankomaat | 33 | 31 | 36 | 100 |
| 7 |  Ruotsi | 31 | 36 | 24 | 91 |
| 8 |  Ranska | 28 | 26 | 31 | 85 |
| 9 |  Meksiko | 20 | 16 | 6 | 42 |
| 10 |  Norja | 15 | 13 | 8 | 36 |
Aiheesta muualla

Official website of the Paralympic Movement (englanniksi)
Paralympialaisten historiaa - Spirit in Motion YouTubessa (englanniksi)
Korppi (runo)

Korppi istumassa Pallas Athenen rintakuvan päällä. Édouard Manet’n kuvitusta runon ranskankieliseen käännökseen Le Corbeau vuodelta 1875.
Korppi (The Raven) on yhdysvaltalaisen Edgar Allan Poen vuonna 1845 julkaistu runo. Se kuvaa kuollutta rakastettuaan kaipaavan miehen ja hänen ikkunastaan sisään lentäneen korpin keskiöisen dialogin. ”Korppi” herätti jo julkaisuaikanaan paljon huomiota ja teki Poesta välittömästi kuuluisan Yhdysvalloissa. Sitä luetaan ja mukaillaan edelleen paljon.
Sisältö

”Korppi” kertoo miehestä, joka tutkii puoleenyöhön asti menneisyyden salatieteistä kertovia kirjojaan. Ovelta kuuluu koputusta. Ensimmäisellä kerralla mies avaa oven, ja siellä ”yö vain luo varjoaan”. Mies jää valvomaan ja muistelemaan kuollutta Lenooraa, jolla on ollut hänelle suuri merkitys. Toisella kerralla mies avaa ikkunan, ja sisään lentää korppi, joka jää istumaan Pallasta esittävän kuvapatsaan päälle. Mies puhuu korpille, joka vastaa aina huutaen ”ei enää milloinkaan!” (engl. nevermore!, suomennoksessa ”ei milloinkaan”). Mies suuttuu ja hätyyttelee korppia pois, mutta se pysyy patsaan päällä.
Poe kirjoittaa esseessään The Philosophy of Composition, että runon korppi oli oppinut sanomaan sanan ”nevermore”, minkä jälkeen se oli karannut omistajaltaan ja hakeutunut myrskyltä turvaan ja lentänyt valaistusta ikkunasta sisään. Kaipauksessaan hulluuden rajalla häilyvä, kirjoja tutkiva mies ryhtyy vaatimaan korpilta lohdutuksen sanaa, jota korppi ei pysty antamaan. Näin mies joutuu hyväksymään sen, että hän ei koskaan tule enää näkemään menetettyä rakastettuaan. Poen mukaan mies kuulustelee korppia ”puoliksi taikauskoisena, puoliksi epätoivoisena, itsensä kiduttamisesta nauttien”. Poen mukaan mies kokee vimmaista nautintoa muotoillessaan kysymyksensä niin, että korpin odotettu vastaus tuottaa aina sietämättömyydessään herkullisen surun.
Historia

Poen kirjoittaessa menetetystä rakastetusta kertovaa ”Korppia” hänen nuori vaimonsa sairasti kuolemaan johtavaa tuberkuloosia. Poe menetti lapsena myös äitinsä Elizabethin samaiseen tautiin.
Poe kertoi harkinneensa runoon ensin papukaijaa mutta päätyneensä korppiin, sillä se on pahojen enteiden lintu, joka sopi runon sävyyn paremmin. Joidenkin lähteiden mukaan Poe oli harkinnut myös pöllöä.
On arveltu, että runomitta on peräisin Elizabeth Barrett Browningin runosta ”Lady Geraldine’s Courtship”. Poe omisti ”Korpin” sisältäneen runokokoelmansa The Raven and Other Poems Browningille.
Poe väitti myöhemmin esseessään kirjoittaneensa ”Korpin” niin, että hän aloitti kirjoittamisen kliimaksista, joka alkaa ”Profeetta...” ja rakentaneensa runon sen ympärille. Hän kertoi valinneensa runossa toistuvan sanan nevermore sen pitkän o:n ja r:n vuoksi. Poe oli jo vuosien ajan runoissaan pohdiskellut avainsanan lopettavan pitkän o:n surullisen valittavaa sointia. Hän oli aiemmin kirjoittanut runon ”Lenore” (1831), käyttänyt sanaparia ”no more” runossa ”Silence” (1840) ja sanaa ”evermore” runossa ”The Conqueror Worm” (1843).
Poe oli runosta ylpeä jo ennen sen julkaisua. Kohdatessaan kadulla runoilijakollega William Ross Wallacen Poe kertoi tälle kirjoittaneensa ”hienoimman koskaan kirjoitetun runon” ja tuohtui, kun Wallace runon kuultuaan kiitteli sitä liian vaatimattomalla adjektiivilla fine, ’oivallinen’.
Poe julkaisi ”Korpin” The American Review -lehdessä salanimellä ”Quarles” ja tammikuussa 1845 newyorkilaisessa The Evening Mirrorissa omalla nimellään. Graham’s Magazine oli aiemmin torjunut runon. Runosta tuli välittömästi sensaatio koko maassa. Sen kerrottiin tehneen vaikutuksen lukijoihin niin rytminsä, sointinsa kuin kauhunsakin kautta. Runosta alettiin heti tehdä myös parodioita, joista ensimmäinen, ”The Owl”, julkaistiin jo kuukauden sisällä.
Poesta tuli runon ansiosta kuuluisa. Hän alkoi järjestää tilaisuuksia, joissa hän itse lausui runoa pimennetyssä huoneessa. Kuulijoiden kirjoittamien kuvausten mukaan Poe oli taitava lukija ja luki runon ”hyvin soinnukkaalla äänellä”, joka lumosi kuulijat niin, etteivät he uskaltaneet edes hengittää.
Silloisen tekijänoikeuslain mukaan Poe ei runonsa uudelleenjulkaisuista ollut oikeutettu tekijänpalkkioihin, joten hän oli yhtä köyhä kuin ennenkin.
”Korppi” on edelleenkin hyvin suosittu mukaelmien aihe populaarikulttuurissa. Amerikkalaisen jalkapallon ammattilaisjoukkue Baltimore Ravens on nimetty runon mukaan, sillä Poe asui Baltimoressa.
Suomennokset

Runon ovat suomentaneet Valter Juva (kokoelmassa Sata runoa, 1916), Oskar Nousiainen (Rakkauden ja kuoleman lauluja, 1946) ja Niilo Idman (esimerkiksi Poe-kokoelmassa Korppi ja kultakuoriainen, 1959) ja Elina Huttunen (Satumetsä, 2022).
Aiheesta muualla

Lisää luettavaa aiheesta Korppi (runo) on Wikiaineistossa  (suom. Valter Juva, 1916)
Kuvia tai muita tiedostoja aiheesta Korppi Wikimedia Commonsissa
Korppi äänitiedostona englanniksi
Kolkontaipaleen rautatieasema

Kolkontaipaleen rautatieasema (lyh. Kpe, ratakm 435+989) oli rautatieliikennepaikka Suomen rataverkkoon kuuluvalla rataosalla Huutokoski–Parikkala. Liikennepaikka sijaitsi Kolkontaipaleen kylässä Rantasalmen kunnassa, noin 29 kilometrin päässä Huutokosken rautatieasemalta, noin 46 kilometrin päässä Savonlinnan rautatieasemalta ja noin 105 kilometrin päässä Parikkalan rautatieasemalta. Kolkontaipaleen asemarakennuksen on suunnitellut Thure Hellström.
Henkilöliikenne lakkautettiin 29. toukokuuta 1988 ja liikennepaikka lakkautettiin lopullisesti 3. kesäkuuta 2007. Viimeisinä vuosina ennen lakkauttamista liikennepaikalla kuormattiin pääasiassa raakapuuta.
Aiheesta muualla

Vaunut.org: kuvia Kolkontaipaleelta
Kirkkopahta

Kirkkopahta tai Seitapahta on Muoniossa lähellä Pakasaivon rotkojärveä sijaitseva saamelaisten palvontapaikkana eli seitana aikoinaan käytetty suuri kallionlohkare joka sijaitsee tasaisella mäntykankaalla. Kirkkopahta sijaitsee noin 100 metrin lähimmästä metsäautotiestä. Kivi on kooltaan 6 x 7 metriä ja korkeudeltaan noin 2 metriä. Kirkkopahdan ympäristöstä ei ole kuitenkaan löydetty arkeologisissa kaivauksissa merkkejä uhritoiminnasta.
Kista

Kista ilmakuvassa.
Kista on yksi Ruotsin pääkaupungin Tukholman kaupunginosista. Se sijaitsee läntisen Tukholman eli Västerortin alueella ja kuuluu hallinnollisesti Rinkeby-Kistan kaupunginosa-alueeseen. Kaupunginosaa rajaavat Akallan, Husbyn ja Rinkebyn kaupunginosat sekä Sollentunan ja Sundbybergin kunnat. Kistassa on asukkaita noin 12 000, ja se on maa-alaltaan 4,14 neliökilometrin laajuinen. Kistan alue tunnetaan etenkin informaatioteknologia-alan keskittymänä ja lukuisista maahanmuuttajistaan.
Historia

Nykyinen Kistan alue on alun perin rakennettu pääosin 1970-luvun loppupuolella. Vuonna 1975 alkoi valmistua asuinrakennuksia ja Kistan metroasema otettiin käyttöön. Vuonna 1977 vihittiin käyttöön kauppakeskus Kista Galleria, ja vuonna 1980 valmistui läntisen Kistan asuntoalue. Tukholman mellakat 2013 ulottuivat myös Kistan kaupunginosaan. Eräillä Kistan alueilla on senkin jälkeen ollut levottomuuksia, ja alueen rikollisjengit ovat tunnettuja väkivaltaisuudestaan.
Väestö

Vuonna 2000 alueen väestöstä 59 % oli maahanmuuttajataustaisia. Vuonna 2006 heidän osuutensa oli 67 %.
Talous

Kaupunginosassa sijaitsevat muun muassa Ericssonin pääkonttori sekä IBM:n ja Nokian Ruotsin pääkonttorit. Lisäksi Kistassa on Kungliga tekniska högskolanin ja Tukholman yliopiston haaraosastoja. Maisemia hallitsevat yli 30-kerroksiset Kista Science Tower, joka on valmistunut vuonna 2002, vuonna 2011 valmistunut Scandic Victoria Tower sekä vuonna 2016 valmistunut Kista torn.
Koivusaari

Koivusaari voi olla:
Koivusaaren metroasema, metroasema Helsingissä
Koivusaari, kaupunginosa Järvenpäässä
Koivusaari, kylä Siilinjärvellä
Koivusaari, saari Helsingissä Lauttasaaren lähistöllä
Koivusaari, saari Helsingissä Santahaminan kaupungiosassa
Koivusaari, saari Kuusinkijoessa Kuusamossa
Koivusaari, saari Pietarin kaupungissa Venäjällä
Koivusaari, saari Kemijoessa Rovaniemellä
Koivusaari, saari Kokemäenjoessa Kokemäellä
Tampereen Konsulinsaaren vanha nimi
Juho Koivusaari (s. 1998), suomalainen jääkiekkoilija
Maija Koivusaari (s. 1941), suomalainen pikajuoksija ja pituushyppääjä
Tomi Koivusaari (s. 1973), suomalainen hard rock -muusikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koivusaari”, voi hakea sivunnimihaulla, laajalla sivunnimihaulla tai tekstihaulla.
Kesäparalympialaiset 1968

Kesäparalympialaiset 1968 järjestettiin Tel Avivissa Israelissa 4–13. marraskuuta. Alun perin kisat oli tarkoitus järjestää Méxicossa, Meksikossa, joka oli valittu järjestämään samana vuonna järjestetyt olympialaiset. Kuitenkin vuonna 1966 Meksikon hallitus vetäytyi pois vastuusta järjestää vuoden 1968 paralympialaiset. Paralympialaisten  alkuperäinen ideoija, Sir Ludwig Guttmann, halusi kuitenkin jatkaa kisojen perinnettä ja hyväksyi Israelin hallituksen kutsun järjestää kisat Israelissa.
Kisat avattiin 4. marraskuuta Jerusalemin heprealaisen yliopiston areenalla 10 000 henkilön läsnä ollessa. Kisoihin osallistui 750 urheilijaa 29 maasta. Vuoden 1968 kisojen uusina lajeina esiteltiin nurmikeilailu eli Lawn bowls, naisten koripalloilu ja miesten 100m pyörätuolikelaus. Kisojen päätösseremonia järjestettiin Tel Avivissa. Kisat avasi ja päätti silloinen varapääministeri Yigal Allon.
Suomea kisoissa edusti yleisurheilussa Veikko Puputti, mutta hän ei saavuttanut mitalisijoitusta.
Mitalitaulukko TOP-10

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 33 | 27 | 39 | 99 |
| 2 |  Iso-Britannia | 29 | 20 | 20 | 69 |
| 3 |  Israel | 18 | 21 | 23 | 62 |
| 4 |  Australia | 15 | 16 | 7 | 38 |
| 5 |  Ranska | 13 | 10 | 9 | 32 |
| 6 |  Länsi-Saksa | 12 | 12 | 11 | 35 |
| 7 |  Italia | 12 | 10 | 17 | 39 |
| 8 |  Alankomaat | 12 | 4 | 4 | 20 |
| 9 |  Argentiina | 10 | 10 | 10 | 30 |
| 10 |  Etelä-Afrikka | 9 | 10 | 7 | 26 |
Aiheesta muualla

Official website of the Paralympic Movement (englanniksi)
44th anniversary of 1968 Games (englanniksi)
Kirjuriaratti

| Kirjuriaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Leptosittaca
Laji::  branickii
Kaksiosainen nimi
 Leptosittaca branickii  Berlepsch & Sztolcman, 1894 
Katso myös
   Kirjuriaratti Wikispeciesissä   Kirjuriaratti Commonsissa 
Infobox OKNimi-testi OKIUCN-testi OK: 
Kirjuriaratti (Leptosittaca branickii) on Etelä-Amerikan Andien alueella elävä papukaija. Sen elinympäristö ulottuu Etelä-Kolumbiasta Ecuadoriin ja Perun keskiosiin. Hans von Berlepsch ja Jan Sztolcman kuvailivat lajin holotyypin Marayniocista Perusta 1894.
Kobolttiaratti

| Kobolttiaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Pikkuaratit Brotogeris
Laji::  cyanoptera
Kaksiosainen nimi
 Brotogeris cyanoptera  (Salvadori), 1891 
Katso myös
   Kobolttiaratti Wikispeciesissä   Kobolttiaratti Commonsissa 
Infobox OKNimi-testi OKIUCN-testi OK: 
Kobolttiaratti (Brotogeris cyanoptera) on eteläamerikkalainen papukaija, joka elää mantereen sisäosissa Amazonin latvoilla Kaakkois-Kolumbiasta ja Etelä-Venezuelasta Ecuadoriin, Peruun, läntiseen Brasiliaan ja Pohjois-Boliviaan ulottuvalla alueella. Sen holotyypin kuvaili Tommaso Salvadori Mission de Sarayacusta ja Amazonilta 1891.